Ur vro eus Afrika eo Angola, pe, ent-ofisiel Republik Angola (e portugaleg: Angola pe República de Angola, distagadur IPA /ʁɛ'publikɐ dɨ ɐ̃'gɔlɐ/, kongoeg: Repubilika ya Ngola). War aod kornôg ar c'hevandir-se emañ. Harzoù en deus Angola gant Namibia er su, Republik Demokratel Kongo en norzh ha Zambia er reter, tra m'emañ ar Meurvor Atlantel er c'hornôg. Proviñs Kabinda zo un ezklozadur en deus harzoù gant Republik Kongo ha Republik Demokratel Kongo.